钦定古今图书集成/理学汇编/学行典/第198卷 > 黄骥
## 钦定古今图书集成/理学汇编/学行典/第198卷 > 黄骥

按《绍兴府志》：“黄骥，字德良，馀姚人。副使肃之子。七岁
丧母，画像事之，感时悲恸，见者恻然。奉继母亦以孝
闻。父病，徬徨尝粪。及其没也，造坟不资人力，躬自负
土。丙舍成双，鹊巢其梁上，有自来野犬，为之巡警。一
夕，虎衔豕置于庭而去。嘉靖十七年，有司以闻，表为
孝子。骥初学于王守仁，晚而语人曰：‘阳明先生始所’”
学亦未粹，因从游者众，互相劘切，所以成就。盖教学
相长如是也。按其言行，惜载籍不尽传。